วันที่ 3 ตค. ที่ผ่านมา เป็นประจำเดือน ปกติก็จะมีปวดท้อง ปวดหัวนิดหน่อย พอหมดประจำเดือนอาการดังกล่าวก็จะหายไป แต่ล่าสุดที่เป็นประจำเดือนมีอาการปวดหัว ช่วงด้านหลัง ท้ายทอย ต้นคอ ประจำเดือนหมดไปแล้วแต่ยังมีอาการปวดหัว ปวดท้ายทอยอยู่ค่ะ อยากทราบว่าอาการดั่งกล่าวมีความเสี่ยงต่อโรคอะไรได้บ้างคะ รักษาด้วยการซื้อยามาทานเองจะได้ไมคะ
สวัสดีค่ะ อาการปวดหัวดังกล่าวมา อาจมีสาเหตุจาก-ปวดหัวจากกล้ามเนื้อ มักเกิดจากการใช้งาน ทำให้ปวดมากตอนเย็น เป็นปวดตุ้บๆเหมือนมียางมารัดศีรษะ อากาศร้อนหรือหนาวจนเกินไปอาจทำให้ปวดมากขึ้นได้ อาจมีการปวดร้าวลงมาที่ท้ายทอย ต้นคอได้-ปวดหัวไมเกรน มักปวดข้างเดียว มีคลื่นไส้อาเจียน ตาพร่าร่วมด้วย-ปวดหัวจากสาเหตุในสมองเช่นมีเนื้องอก มีเลือดออกในสมอง แต่อาการมักเป็นรุนแรงและเป็นมากขึ้นเรื่อยๆ คือปวดหัวมากที่สุดในชีิวิต มีความผิดปกติของระบบประสาทเช่นแขนขาอ่อนแรง ชาครึ่งซีก พูดไม่ชัด หน้าเบี้ยว หรือมีประวัติอุบัติเหตุนำมาก่อนจากประวัติคล้ายกับปวดหัวจากกล้ามเนื้ออักเสบมากที่สุดการดูแลตัวเองเบื้องต้น รับประทานยาแก้ปวด ยาแก้อักเสบที่ไม่ใช่สเตียรอยด์ พักผ่อนมากๆ งดกิจกรรมที่ต้องใช้แรง พักสายตา ไม่ใช้กิจกรรมที่ต้องเพ่งสายตานานๆ หมั่นยืดเหยียดกล้ามเนื้อที่ต้นคอหากยังปวดหัวมากขึ้นเรื่อยๆทุกวัน ปวดจนทำกิจวัตรประจำวันไม่ได้ ปวดจนต้องตื่นมากลางคืน มีความผิดปกติของระบบประสาทร่วมด้วยดังกล่าวไป ควรไปพบแพทย์เพื่อตรวจร่างกายเพิ่มเติมว่าอาจเป็นปวดหัวที่มีสาเหตุจากในสมองได้หรือไม่